Sacrosancte Dei ecclesie et Sancti Vincentii martiris Matiscensis. Ego Rodulfus presbiter dono ad ipsam casam Dei aliquid ex rebus hereditatis mee que sunt site in pago Matisconensi, in villa Moyson et in Fontanilias, inprimis in Moyson. Dono ibi in stipendia fratrum vineam que terminatur a mane et circio Sancti Vincentii, a medio die Bernefredo terra, a sero via publica. Infra istos terminos ipsam vineam ibi dono ad integrum et faciant rectores ejusdem ecclesie in Dei servitio per hac die quicquid voluerint. Et dono in ipsa villa aliam vineam cum curtili qui terminat a mane via publica, a medio die Sancti Vincentii, a sero Sancti Stephani, a circio Sancti Vincentii. Infra istos terminos medietatem, post meum decessum et de aliis rebus quas in ipsa fine habeo, campis, pratis, silvis, de quantum ibi visus sum habere; post meum decessum, medietatem ad mensam fratrum. Si quis vero donationem istam contradixerit auri uncias quatuor componat.